Dorre Berria (Zaragoza)

Dorre Berria () Espainiako Zaragoza hiriko dorre mudejar zibil ospetsuena izan zen. Gaur egungo San Felipe plazan eraiki zuten. XVI. mendean altxatutako lehen eraikin handia izan zen. Dorre Berria hiriaren benetazko ikonoa izan zen.https://www.coaatz.org/la-torre-nueva-de-zaragoza 

 Historia 
Dorrea XVI. mendearen hasieran eraiki zen, adreiluz eta mudejar estiloan, eta mende beretik hiriaren sinbolo handi bihurtu zen. 1504tik 1512ra, kontzejuak dorre zibil bat eraikitzea agindu zuen, hiriko bizitza erregulatuko zuten erloju publikoa — Jaime Ferrer leridarrak eraikia — eta kanpaiak kokatzeko. Kanpaiak 1508an jarri ziren. Dorrea adreilu mudejar estiloko adreiluz eraiki zuten maisu kristauek (Gabriel Gombao eta Anton Sariñena) eta mudejarrek (Juce Galí, Ismael Allabar eta Monferriz maisua).https://www.zaragoza.es/sede/portal/usic/exposiciones-virtuales/exposiciones/torreNueva Bazuen berezitasun bat: okertuta zegoen eta hiriko begiratoki gisa erabiltzen zen. Zaragozako Udalak 1892an eraistea erabaki zuen, zuen erortzeko arriskua argudiatuta. Erabaki horrek, erantzun gisa, herritarren eta intelektualen oposizio gogorra jaso zuen, baina azkenean eraitsi egin zen.

1980ko hamarkadan Amigos de la Torre Nueva elkartea sortu zen, Veneziako San Marko basilikako kanpandorrearen berreraikuntzaren adibideari jarraituz.https://www.elperiodicodearagon.com/zaragoza/2022/03/20/fantasma-skyline-130-anos-orden-64007224.html 2024an berreraikitze saiakera berri bat sortu zen, Ingenio Azul Fundazioaren gidaritzapean eta Zaragozako Udalaren eta Aragoiko Gorteen laguntzarekin.https://www.heraldo.es/noticias/ocio-y-cultura/2024/06/15/asi-es-torre-nueva-propone-construir-ingenio-azul-1740244.html

 Kondaira 
Dorre Berrian bizi omen zen mamu baten kondaira zegoen. Orduak aldatzen zituelako antzematen zen haren presentzia.Egile Batzuk: Aragón mítico-legendario - (Rutas CAI nº49), Caja de Ahorros de la Inmaculada de Aragón, 2007, ISBN 978-84-96007-97-0, 27.or.

 Erreferentziak 

 Kanpo estekak 
 :Dorre Berriari buruzko bideoa.

Kategoria:Zaragozako eraikinak
Kategoria:Behinolako dorreak
Kategoria:Aragoiko dorreak
Kategoria:Espainiako pizkundetar arkitektura
Kategoria:Espainiako mudejar arkitektura
Kategoria:XVI. mendeko arkitektura
Kategoria:Zaragozako Alde Zaharra